Ανίχνευση καρβαπενεμασών σε πολυανθεκτικά στελέχη Pseudomonas aeruginosa
Creators: name: Βλαχοδήμου, Νικολέτα Γεωργίου
Publisher: name: Aristotle University of Thessaloniki
Year: 2025
Subjects: Ψευδομονάδα
καρβαπενεμάσες
πολυανθεκτικά στελέχη
Pseudomonas aeruginosa
Carbapenemases
Multi-drug resistant isolates

description: Τα ανθεκτικά στις καρβαπενέμες στελέχη P.aeruginosa αποτελούν σημαντικό πρόβλημα δημόσιας υγείας τόσο στην Ελλάδα όσο και παγκοσμίως, καθώς ευθύνονται για υψηλά ποσοστά θνητότητας κυρίως σε νοσηλευόμενους ασθενείς. Η έγκαιρη ανίχνευση του τύπου της καρβαπενεμάσης στα πολυανθεκτικά αυτά στελέχη είναι ζωτικής σημασίας προκειμένου να αποφευχθεί η ενδονοσοκομειακή μετάδοση. Στην παρούσα διπλωματική εργασία, συμπεριλήφθηκαν όλα τα στελέχη P. aeruginosa που ήταν ανθεκτικά στις καρβαπενέμες και απομονώθηκαν από νοσηλευόμενους ασθενείς του νοσοκομείου της μελέτης στο χρονικό διάστημα Ιανουάριος 2023 –Φεβρουάριος 2024. Η ταυτοποίηση του είδους των στελεχών πραγματοποιήθηκε με το σύστημα MALDI-TOF (Bruker Daltonics, Germany) και ο έλεγχος ευαισθησίας με το σύστημα Vitek2 (BioMérieux, France). Όπου ήταν αναγκαίο, πραγματοποιήθηκε επιβεβαιωτικός έλεγχος ευαισθησίας με μέθοδο μικροαραιώσεων (MICRONAUT-S Pseudomonas MIC, Bruker Daltonics, Germany). Στις καλλιέργειες φορείας, η ταυτοποίηση των αποικιών στα χρωμογόνα υλικά έγινε σύμφωνα με τις οδηγίες του κατασκευαστή. Τα στελέχη P.aeruginosa ελέγχθηκαν για παραγωγή καρβαπενεμάσης με την μέθοδο της ανοσοχρωματογραφίας χρησιμοποιώντας τη δοκιμασία NG-Test CARBA 5 (NG-Biotech Laboratoires, France). Ενδεικτικά, σε κάποια στελέχη, πραγματοποιήθηκε ανίχνευση γονιδίων αντοχής με το σύστημα Hybrispot Antimicrobial Resistance Direct Flow Chip (Master Diagnostica). Βρέθηκαν 212 στελέχη P. aeruginosa, ανθεκτικά στις καρβαπενέμες που απομονώθηκαν από ποικίλα βιολογικά υλικά (162 καλλιέργειες κλινικών δειγμάτων και 50 καλλιέργειες επιτήρησης). Τα δείγματα προέρχονταν από 211 ασθενείς (119 άνδρες και 92 γυναίκες). Ο ανοσοχρωματογραφικός έλεγχος κατέδειξε την παρουσία καρβαπενεμασών σε 139 από τα 212 στελέχη. 72/139 στελέχη έφεραν VIM καρβαπενεμάση, 66/139 έφεραν NDM και 1 στέλεχος έφερε και τις 2 καρβαπενεμάσες. Ο μοριακός έλεγχος που πραγματοποιήθηκε σε 12 στελέχη της μελέτης ήταν σε πλήρη συμφωνία με το αποτέλεσμα της ανοσοχρωματογραφικής δοκιμασίας. Συμπερασματικά, παρατηρήθηκε σημαντική αύξηση των στελεχών P.aeruginosa που παράγουν NDM, περιορίζοντας περαιτέρω τις θεραπευτικές επιλογές. Αναγκαία, λοιπόν, κρίνεται η έγκαιρη λήψη μέτρων για την αποφυγή μετάδοσης των λοιμώξεων στους νοσηλευόμενους ασθενείς.
description: Carbapenem-resistant strains of P.aeruginosa are an important problem in public health both in Greece and worldwide, as they are responsible for high mortality rates mainly in hospitalized patients. Early detection of the type of carbapenemase in these multidrug-resistant strains is crucial in order to prevent nosocomial transmission. This study included all the carbapenem-resistant strains of P. aeruginosa, which were isolated by hospitalized patients between January 2023 and February 2024. Identification of the species was performed with the MALDI-TOF system (Bruker Daltonics, Germany) and sensitivity testing with the Vitek2 system (BioMérieux, France).If it was necessary, a confirmatory sensitivity test was performed using a microdilution method (MICRONAUT-S Pseudomonas MIC, Bruker Daltonics, Germany). In the surveillance cultures, identification of colonies on the chromogenic materials took place according to the manufacturer's instructions. P.aeruginosa strains were tested for carbapenemase production using the NG-Test CARBA 5(NG-Biotech Laboratoires, France). Indicatively, in some strains, resistance genes were detected with the Hybrispot Antimicrobial Resistance Direct Flow Chip (AMR) system. 212 carbapenem-resistant strains of P. aeruginosa were isolated by a variety of biological materials (162 cultures of clinical specimens and 50 surveillance cultures). The samples came from 211 patients (119 men and 92 women). NG- Test CARBA 5 demonstrated the presence of carbapenemases in 139 out of 212 strains. 72/139 strains carried VIM carbapenemase, 66/139 carried NDM and 1 strain carried both carbapenemases. Molecular testing performed on 12 strains was in complete agreement with the result of the NG- Test CARBA 5. In conclusion, a significant increase in strains of P.aeruginosa producing NDM was observed, further limiting therapeutic options. Therefore, it is necessary to take measures in time to avoid transmission of infections to hospitalized patients.